open-index/open-wikipedia-markdown huggingface dataset:
Rubén Yáñez

**Orlando Rubén Yáñez Alabart** (s. 12. lokakuuta 1993 Blanes) on espanjalainen jalkapallomaalivahti, joka edustaa Segunda Divisiónissa pelaavaa Sporting Gijónia. Yáñez on oikeajalkainen.

## Ura
### Seurajoukkueura
Real Madridin junioriakatemiaan vuonna 2010 liittynyt Yáñez debytoi Real Madridin C-joukkueessa vuonna 2012. Hän pelasi kaudella 2012–2013 26 ottelua. Seuran kakkosjoukkueessa Real Madrid Castillassa Yáñez debytoi syyskuussa 2013 CD Mirandésiä vastaan. Hän pelasi kaudella 2013–2014 neljä ottelua Segunda Divisiónissa ja kaudella 2014–2015 30 ottelua Segunda División B:ssä.

Kaudeksi 2015–2016 Yáñez nousi Real Madridin edustusjoukkueeseen ja sai pelinumeron 31. Seuraavalla kaudella hän pelasi ainoan ammattilaisottelunsa Real Madridin riveissä tullessaan kentälle 30. marraskuuta 2016 pelatussa Copa del Reyn ottelussa Cultural Leonesaa vastaan ottelun 76. minuutilla.

Elokuussa 2017 Yáñez siirtyi Real Madridista Getafeen nelivuotisella sopimuksella. Hän pelasi kauden 2017–2018 lainalla Cádizissa ja kauden 2019–2020 lainalla Huescassa.

Ensiesiintymisensä Primera Divisiónissa Yáñez teki 20. joulukuuta 2020 Cádizia vastaan. Hän pelasi kaudella 2020–2021 Getafessa kymmenen pääsarjaottelua, joista nollapelejä oli neljä.

15. heinäkuuta 2022 Yáñez purki sopimuksensa Getafessa ja siirtyi kolmivuotisella sopimuksella Segunda Divisiónissa pelaavaan Málagaan. Hän pelasi kaudella 2022–2023 Málagassa 29 ottelua seuran pudotessa kauden päätteeksi Espanjan kolmanneksi korkeimmalle sarjatasolle.

Kesäkuussa 2023 Yáñez siirtyi Sporting Gijóniin vuoteen 2026 ulottuvalla sopimuksella.

### Maajoukkueura
Yáñez pelasi vuonna 2013 yhden ottelun Espanjan alle 20-vuotiaiden maajoukkueessa.

## Lähteet
Vimoutiers

**Vimoutiers** on kunta Pohjois-Ranskassa Ornen departementissa Ala-Normandian alueella. Kunnassa on kaksi Marie Harelle omistettua patsasta. Hän valmisti ensimmäisenä juuston, joka sai sittemmin nimen Camembert. Kunnassa on myös Camembert-juustolle omistettu museo. Vimoutiers on ollut vuodesta 1934 lähtien Paris–Camembert-pyöräilykilpailun maalipaikka.

## Aiheesta muualla

## Lähteet
Friday (elokuva)

**Friday** on vuonna 1995 julkaistu komediaelokuva. Elokuvan on ohjannut F. Gary Gray ja pääosia näyttelevät Ice Cube ja Chris Tucker. Elokuvalle julkaistiin myös jatko-osat *[[Next Friday]]* (2000) ja *[[Friday After Next]]* (2002).

## Juoni
Elokuva kertoo eräästä perjantaista Los Angelesin South Centralissa, kun juuri potkut saanut Craig (Ice Cube) polttaa ensimmäistä kertaa elämässään marihuanaa. Smokey (Chris Tucker) tarjoaa Craigille "hatsit", vaikka hänen olisi kuulunut myydä kannabis eteenpäin eikä polttaa sitä. Tämän seurauksena kaverukset jäävät velkaa diilerille, joka uhkaa tappaa heidät elleivät he maksa hänelle 200 dollaria iltakymmeneen mennessä.

Ongelmia tuo matkaan naapuruston ympärillä pyörivät ihmiset sekä heidän ongelmansa. Sivuroolissa nähdään myös Deebo (Tommy 'Tiny' Lister), joka esittää naapuruston isoa ja häijyä kiusaajaa.

## Lähteet
Viidakon poika

**Viidakon poika** (*The Jungle Book*, suom. rinnakkaisnimi **Viidakkokirja**) on unkarilaisten Kordan veljesten tekemä elokuva vuodelta 1942. Se on filmatisointi Rudyard Kiplingin tunnetusta tarinakokoelmasta *[[Viidakkokirja]]*. Ohjaajana toimi Zoltán Korda, tuottajana Alexander Korda ja lavastajana Vincent Korda. Pääosaa viidakkopoika Mowglina esittää Sabu. 

## Rooleissa
Géza Imre

**Géza Imre** (s. 23. joulukuuta 1974 Budapest) on unkarilainen kalpamiekkailun olympiamitalisti, maailmanmestari ja Euroopan-mestari. Vasenkätinen Imre on 183 senttimetriä pitkä ja painaa 74 kilogrammaa. Hän edustaa Budapest Honvéd -seuraa.

Imre saavutti henkilökohtaisen olympiapronssin vuoden 1996 kesäolympialaisista Atlantasta. Vuoden 2004 kesäolympialaisissa Ateenassa hän oli mukana saavuttamassa joukkuehopeaa. Vuoden 2016 kesäolympialaisista Rio de Janeirosta Imre saavutti hopeaa henkilökohtaisesta kilpailusta. Imre on osallistunut urallaan viisiin kesäolympialaisiin. MM-kilpailuista hän on saavuttanut neljä kultaa, kaksi hopeaa ja neljä pronssia. Ensimmäinen henkilökohtainen kulta, joka on samalla myös Imren ainoa henkilökohtainen MM-mitali, tuli vuonna 2015 Moskovasta. EM-kilpailuista Imre on saavuttanut kuusi kultaa, neljä hopeaa ja kaksi pronssia. Mitaleista vuoden 2008 kulta ja yksi pronssia ovat henkilökohtaisia. Hänellä on myös yksi joukkuekulta ja -pronssi kesäuniversiadeista.

Imre on naimisissa käsipallon kaksinkertaisen olympiamitalistin Beatrix Kökényn kanssa. Heillä on kaksi lasta.

## Lähteet
Harry Hole

**Harry Hole** on päähenkilö norjalaisen Jo Nesbøn rikosromaanisarjassa. Hän on oslolainen rikostutkija, joka ratkaisee rikoksia omintakeisella tyylillään.

## Harry Hole -sarja
# 
# 
# 
# 
# 
# 
# 
# 
# 
# 
# *[[Jano (romaani)|Jano]]*. (Tørsten, 2017). Suom. Outi Menna. Helsinki: Johnny Kniga, 2017. .
#*Veitsi*. (Kniv, 2019). Suomentanut Outi Menna. Helsinki: Johnny Kniga, 2019. .
#*Verikuu*. (Blodmåne, 2022). Suomentanut Outi Menna. Helsinki: Johnny Kniga, 2022. .
Heikki Niini

**Heikki Ilmari Niini** (4. helmikuuta 1937 Helsinki – 31. toukokuuta 2008 Helsinki) oli suomalainen geologi ja Teknillisen korkeakoulun taloudellisen geologian professori vuodesta 1982 vuoteen 2000. Hän tutki muun muassa ydinjätteiden geologista loppusijoitusta ja tunnelinrakennusgeologiaa.

Niinen isä oli professori Eino Niini.

## Lähteet

## Aiheesta muualla
* Uusinoka, Raimo: Heikki Niinen muistokirjoitus. *Helsingin Sanomat* 31.5.2008.
Jalmari Niinikoski

**Kustaa Jalmari Niinikoski** (ent. **Koivisto**, 18. kesäkuuta 1900 Harjavalta – 28. syyskuuta 1978 Espoo) oli suomalainen vuorineuvos, Satakunnan Liikenteen perustajia ja vuosina 1936–1978 sen toimitusjohtaja.

## Elämä
Jalmari Niinikosken isä Johannes Koivisto oli torppari Harjavallan Torttilan kylässä ja Jalmari oli yhdeksänlapsisen perheen kuopus. Perheen jouduttua häädetyksi torpasta vuonna 1914 seurasi muutto Oripäähän Juvankosken kylästä ostetulle Niinikosken tilalle. Muuton myötä myös perheen sukunimi vaihtui. Vuonna 1919 Jalmari Niinikoski osti tilan vanhemmiltaan ja vähän myöhemmin hän osti ensimmäisen autonsa, Chevrolet-henkilöauton, jolla hän alkoi ajaa tilausajoja.

Niinikoski oli Suomen linja-autoliikenteen uranuurtajia. Hän aloitti liikennöinnin linja-autolla Porin ja Säkylän välillä vuonna 1926. Vuonna 1936 hän perusti Satakunnan Liikenne Oy:n ja oli sen toimitusjohtajana kuolemaansa asti. Siitä kasvoi yksi Suomen suurimmista yksityisistä linja-autoyhtiöistä. Niinikoski oli sota-aikana vuonna 1942 perustamassa Tampereelle autokoritehdas Ajokki Oy:tä, joka myytiin myöhemmin valtiolle. Sodan jälkeen hän perusti Porin Auto-osa Oy:n ja Porin Autohuollon. Niinikoskelle myönnettiin vuonna 1953 teollisuusneuvoksen ja vuonna 1977 vuorineuvoksen arvo. Hän oli vuodesta 1975 Espanjan kunniakonsuli Porissa.

Niinikoski kuoli liikenneonnettomuudessa. Hän suistui Renault 12 -autollaan moottoritien kaiteeseen Turunväylällä (valtatie 1) lähellä Gumbölen liittymää Espoossa ja sai heti surmansa. Onnettomuuden syyksi todettiin joko sairauskohtaus tai rattiin nukahtaminen. Niinikoski on haudattu Käppärän hautausmaalle Poriin.

## Lähteet

## Aiheesta muualla
* Aarne Seppälä: Matkalta ja matkan varrelta. Katkelmia vuorineuvos Jalmari Niinikosken elämästä ja elämäntyöstä. Satakunnan Liikenne Oy 1936–1996: taustoja ja historiikki. Pori 1996. 
*
Intian lämpöaalto 2015

**Intian lämpöaalto 2015** oli voimakas lämpöaalto, joka koetteli Intiaa touko–kesäkuussa 2015. Lämpöaallon seurauksena kuoli yli 2&nbsp;500 ihmistä. Pahiten kuumuudesta kärsivät eteläisten Andhra Pradeshin ja Telanganan osavaltioiden alueet. Lämpöaalto oli toiseksi eniten kuolonuhreja vaatinut Intiassa ja viidenneksi tappavin maailmassa.

## Mitattuja lämpötiloja

## Lähteet
Väinö Niiniluoto

**Väinö Johannes Niiniluoto** (vuoteen 1905 *Lindholm*; 6. kesäkuuta 1883 Helsinki – 8. lokakuuta 1956 Helsinki) oli suomalainen varatuomari ja Suomen Osuuskauppojen Keskuskunnan (SOK) toimitusjohtaja 1939–1949. Hän sai vuorineuvoksen arvonimen 1943.

Niiniluodon vanhemmat olivat puuseppä Johan Viktor Lindholm ja Maria Lovisa Ekqvist. Hän kirjoitti ylioppilaaksi Helsingin Suomalaisesta Reaalilyseosta vuonna 1902 ja valmistui maanmittariksi Polyteknillisestä opistosta vuonna 1906. Hän työskenteli sen jälkeen Maanmittausylihallituksen auskultanttina ja vuosina 1910–1917 Vaasan läänin varamaanmittarina. Niiniluoto suoritti vuonna 1915 myös oikeustutkinnon ja sai 1918 varatuomarin arvon. Hän oli vuonna 1917 lyhyen aikaa Kansallis-Osake-Pankin Alavuden-konttorin esimiehenä, mutta jo saman vuoden lopulla hänet palkattiin SOK:n lakimieheksi. Hän siirtyi vuonna 1921 SOK:n apulaisjohtajaksi ja johtokunnan jäseneksi, ja vuonna 1925 toiseksi johtajaksi, kunnes hänestä lopulta vuonna 1939 tuli Hugo Vasarlan seuraajana yhtiön toimitusjohtaja. Niiniluodon aikana SOK:lle luotiin oma tuotantoteollisuus ja perustettiin . Hänen toimitusjohtajakautensa osui sotavuosiin ja vielä pitkään sodan jälkeenkin jatkuneeseen säännöstelyn aikaan, mikä rajoitti kaupan kasvua.

Niiniluoto oli Suomen Voimisteluliiton johtokunnan jäsen vuosina 1920–1934 ja sen puheenjohtaja 1927 sekä 1929–1934. Hän oli myös Suomen Voimistelu- ja Urheiluliiton (SVUL) puheenjohtaja 1932–1934.

Niiniluodolla oli useita luottamustoimia talouselämässä. Hän oli muun muassa Henkivakuutus Oy Pohjan hallintoneuvoston puheenjohtaja vuodesta 1939 ja Valtion viljavaraston johtokunnan puheenjohtaja 1942–1949, Aeron, Vakon, Suomen Sokerin, Pohjoismaiden yhdyspankin, Kuitukasvin ja Suomen Merivakuutuksen hallintoneuvostojen jäsen. Lisäksi hän kuului 1939–1949 Pohjoismaisen osuustoimintaliiton, 1943–1949 Teollisuuden Työteholiiton, 1945–1948 Elintarviketeollisuusliiton ja 1945–1948 Liiketyönantajien keskusliiton hallituksiin sekä 1946–1948 Suomalais-neuvostoliittolaisen kauppakamarin puhemiehistöön ja vuodesta 1948 Keskuskauppakamarin työvaliokuntaan.

## Lähteet

## Aiheesta muualla
*Kuka kukin on 1954 (Runeberg.org)
Niinikoski (täsmennyssivu)

**Niinikoski** tarkoittaa seuraavia:

*Niinikoski, Orimattilan kylä

## Sukunimi
* Jalmari Niinikoski (ent. *Koivisto*, 1900–1978), liikennöitsijä, vuorineuvos
* Juha Niinikoski (1942–2024), kirurgian professori
* Juha Niinikoski (1973–2011), salibandyn pelaaja
* Mikko Niinikoski (s. 1978), jääkiekkoilija
* Mikko Niinikoski (s. 1979), pesäpalloilija
* Olavi Niinikoski (s. 1912), metsätyönjohtaja ja näytelmäkirjailija
* Paavo Niinikoski (1926–1993), kansanedustaja (Keskusta)
* Risto Niinikoski (s. 1979), rumpali
* Sini Niinikoski (s. 2001), salibandyn pelaaja
Le Pin-au-Haras

**Le Pin-au-Haras** on kunta Pohjois-Ranskassa Ornen departementissa Ala-Normandian alueella. Le Pin-au-Haras on ollut arvostettu hevosenjalostuskeskus 1700-luvun alkupuolelta saakka.

## Aiheesta muualla

## Lähteet
Grafton (kuunari)

**Grafton** oli australialainen 56 tonnin kuunari, joka haaksirikkoutui vuonna 1864 Aucklandinsaarille. 

## Haaksirikko
Aluksen omistajat etsivät eteläisen Tyynenmeren saarilta hopeaa. Kun hopeaa ei löytynyt, miehet pyrkivät pyydystämään merileijonia niiden
rasvan takia. *Grafton* ankkuroi kapeaan salmeen. Kova myrsky katkaisi ensin yhden, sitten toisen ankkurikettingin. *Grafton* paiskautui kalliorantaan ja tuhoutui.

## Eloonjääneet
Laivan viisi eloonjäänyttä pysytteli saarella hengissä metsästämällä merileijonia. Kun merileijonat katosivat, miesten oli tyydyttävä kasveihin, äyriäisiin ja lintuihin. He koettivat ensin rakentaa suuren veneen. Kun tämä epäonnistui, miehet parantelivat jollaa. Kolme miestä purjehti pohjoiseen hakemaan apua.

Suunnilleen samaan aikaan haaksirikkoutui saaren toiselle puolelle *[[Invercauld]]*, mutta haaksirikkoutuneet eivät kohdanneet toisiaan, vaikka välimatkaa oli vain noin 35 kilometriä.

## Lähteet
* Historia 14/2015, Tieteen kuvalehti, Haaksirikko kurjuuden saarilla s. 64-71 

### Viitteet
Piki Niinivaara

**Pirkka Fritz** (**Piki**) **Niinivaara** (18. maaliskuuta 1919 Sippola – 22. tammikuuta 2010 Helsinki) oli suomalainen elintarviketutkija ja professori. Hän oli lihateknologi ja väitteli maatalous- ja metsätieteiden tohtoriksi vuonna 1955. Niinivaara oli vuosina 1947–1960 Osuusteurastamojen tutkimuskeskuksen johtaja ja 1961–1983 Helsingin yliopiston lihateknologian professori. Hän oli Helsingin yliopiston maatalousmuseon johtaja 1964–1983. Hänen töitään on muun muassa *Über den Einfluss von Bakterienreinkulturen auf die Reifung der Rohwurst* (1955). Hän kehitti kestomakkaran valmistusmenetelmän, jossa makkara kypsytetään lisäämällä siihen eräiden bakteerien puhdasviljelmiä (starterkulttuuri). Menetelmää käytetään yleisesti koko Euroopassa.

## Lähteet

## Kirjallisuutta
* Fritz P. Niinivaara: *Kuinka makkarasta tuli salonkikelpoinen. Makkaratohtorin elämäntyö.* Karisto 2006. ISBN 978952921480.

## Aiheesta muualla
* Kuka kukin on 1978 (Runeberg.org)
Invercauld

**Invercauld** oli 1&nbsp;100 tonnin purjealus, joka haaksirikkoutui myrskyssä vuonna 1964 Aucklandin saaren pohjoispuolen länsiosaan. 

## Haaksirikko

Laiva törmäsi myrskyssä kallioon, ja miehet uivat aluksesta pois. Kuusi heistä hukkui, kun taas yksi haavoittui pahoin ja kuoli pian. Alus menetettiin täysin, eikä siitä ehditty ottaa mukaan tarpeellisia tarvikkeita.

## Eloonjääneet

Yhdeksäntoista miehistön jäsentä säilyi hengissä haaksirikosta. Eloonjääneillä oli vain vähän laivakeksejä ja tarvikkeita, ja he yrittivät pysytellä hengissä mm. leviä, piikkikasveja ja äyriäisiä syömällä.
Kun ravintoa oli vähän, miehiä kuoli nälkään. Lamaantunut kapteeni Dalgarno ei etsinyt kyllin ponnekkasti ruokaa, toisin kuin matruusi Holding. Holding sai ryhmän liikkeelle etsimään ravintoa. Joukko jakautui ensin kahteen osaan, mutta yhdistyi taas myöhemmin ja löysi vanhoja asuinmökkejä. Holding sai miehet tekemään kanootin, jolla he hakivat eräältä saarelta kaneja ruoaksi.
Ainakin kerran turvauduttiin myös ihmissyöntiin. Lopulta vain kolme miehistä pelastui saarelta.

Samanaikaisesti haaksirikkoutui saaren etelä puolelle
*[[Grafton]]*, mutta haaksirikkoutuneet eivät tavanneet toisiaan.

## Lähteet
*Historia 14/2015, Tieteen kuvalehti, Haaksirikko kurjuuden saarilla s. 64-71 
### Viitteet
Yūki Ōta

**Yūki Ōta** (, s. 25. marraskuuta 1985 Otsu) on japanilainen florettimiekkailun olympiamitalisti ja maailmanmestari. 171 senttimetriä pitkä ja 67 kilogrammaa painava Ōta on oikeakätinen.

Ōta saavutti henkilökohtaisen kilpailun hopeaa vuoden 2008 kesäolympialaisista Pekingistä. Vuoden 2012 kesäolympialaisista Lontoosta hän saavutti niin ikään hopeaa, nyt joukkuekilpailusta. Ōta oli mukana myös vuoden 2004 kesäolympialaisissa. MM-kilpailuista hän on saavuttanut yhden henkilökohtaisen kullan vuodelta 2015 sekä kaksi pronssia, joista toinen on henkilökohtainen. Aasian kisoista Ōtalla on yksi kulta, yksi hopea ja kolme pronssia.

Ōtan valmentajana toimii Oleg Matseitšuk.

## Lähteet
Nelson Oliveira (pyöräilijä)

**Nelson Filipe Santos Simões Oliveira** (s. 6. maaliskuuta 1989 Vilarinho do Bairro, Aveiron piiri) on portugalilainen maantiepyöräilijä. Hän aloitti ammattilaisuransa Xacobeo-Galicia-tallissa 2010, edusti Team RadioShackia 2011, RadioShack-Nissan / RadioShack-Leopard -joukkuetta 2012–2013, Lampre-Meridaa 2014–2015 ja Movistar Teamia kaudesta 2016.

Oliveira saavutti Mendrision MM-kilpailuissa 2009 hopeaa alle 23-vuotiaiden aika-ajossa 19 sekuntia Jack Bobridgelle hävinneenä. Hän voitti Tarazonaan päättyneen 13. etapin Espanjan ympäriajossa 2015 minuutin erolla Julien Simoniin.

## Saavutuksia
Lähteet: Pro Cycling Stats, Cycling Archives

;2004
:Noviisien aika-ajon Portugalin-mestaruus
;2006
:Junioreiden aika-ajon Portugalin-mestaruus
;2008
:Alle 23-v. aika-ajon Portugalin-mestaruus
;2009
:Alle 23-v. aika-ajon Portugalin-mestaruus
:MM-kilpailut, alle 23-v. aika-ajossa hopeaa
;2010
:Alle 23-v. aika-ajon Portugalin-mestaruus
:EM-kilpailut, alle 23-v. maantieajossa hopeaa, aika-ajossa pronssia
:MM-kilpailut, alle 23-v. aika-ajossa neljäs
;2011
:Aika-ajon Portugalin-mestaruus
;2012
:Ster ZLM Toer, mäkikirikilpailun voitto
;2013
:MM-kilpailut, aika-ajossa viidestoista
;2014
:Maantieajon ja aika-ajon Portugalin-mestaruus
:MM-kilpailut, aika-ajossa seitsemäs
;2015
:Aika-ajon Portugalin-mestaruus
:Espanjan ympäriajo, 13. etapin voitto, 19. etapilla toinen
:MM-kilpailut, aika-ajossa kolmastoista
;2016
:Aika-ajon Portugalin-mestaruus
:Ranskan ympäriajo, 13. etapilla (aika-ajo) kolmas
:Olympialaiset, aika-ajossa seitsemäs
;2017
:MM-kilpailut, aika-ajossa neljäs
;2018
:MM-kilpailut, aika-ajossa viides
;2019
:Euroopan kisat, aika-ajossa hopeaa
:MM-kilpailut, aika-ajossa kahdeksas
;2020
:MM-kilpailut, aika-ajossa yhdestoista
:Espanjan ympäriajo, 13. etapilla (aika-ajo) kolmas
;2021
:Volta a la Comunitat Valenciana, kokonaiskilpailussa toinen
:MM-kilpailut, aika-ajossa kolmastoista
;2022
:MM-kilpailut, aika-ajossa kahdeksas
;2023
:MM-kilpailut, aika-ajossa  kuudes
:EM-kilpailut, aika-ajossa kuudes
;2024
:Olympialaiset, aika-ajossa seitsemäs
:MM-kilpailut, aika-ajossa viidestoista

## Lähteet
General Grant (laiva)

**General Grant** oli vuonna 1864 valmistunut 1&nbsp;005 tonnin parkki. Vuonna 1866 se haaksirikkoutui Aucklandsaarilla, jolloin laivan tuhoutuessa 68 hukkui ja 15 pelastautui laivaveneellä. Henkiinjääneet pyysivät muun muassa sikoja ja hylkeitä ruoakseen. Neljä miestä lähti veneellä hakemaan apua Uudesta-Seelannista, mutta he katosivat merellä. Vuonna 1867 laiva pelasti haaksirikkoiset.

## Lähteet
Matti Hara

**Matti Juhani Hara** (s. 26. toukokuuta 1936) on suomalainen eläkkeellä oleva radiotoimittaja ja valtiotieteen maisteri. Hän vietti lapsuus- ja nuoruusvuotensa Helsingin Oulunkylässä ja asuu nykyisin Helsingin Kivikossa

Hara vammautui pysyvästi 29.1.1958, kun hän oli varusmiehenä lentoupseerikurssilla (LntUk 29) Ilmasotakoulussa Kauhavalla. Toipilaana hän oli lennonvarmennusaliupseerina (1958–1961) ja kaslistina (1961–1963) Ilmavoimien esikunnassa, josta siirtyi Yleisradion palvelukseen. Hän oli Nuorten radion toimituspäällikkönä (1.6.1963–31.12.1974) ja erikoistoimittajana Radio Suomen ajankohtaisohjelmissa (1.1.1975–1.6.1999). Hara on tullut tunnetuksi puolustusvoimien paraatien, itsenäisyyspäivien lipunnostojen ja valtiollisten hautajaisten selostajana.  Hara on Liputusyhdistys Siniristi ry:n Vuoden 2001 liputtaja.

## Teoksia
* *Yleisradion kehitysteoriasta radion puheohjelmistojen aihepiirien yleiskartoitukseen : 1960-luvun kehitystä kuvaava teoreettis-empiirinen tarkastelu*, Helsingin yliopiston pro gradu-työ. Yleisradio Sarja B 1975,7. Yleisradio, Helsinki 1975

## Lähteet
Tapio Nikkari

**Urho Tapio Nikkari** (13. maaliskuuta 1934 Lumivaara – 13. maaliskuuta 2025 Tampere) oli suomalainen lääkäri ja professori. 

Nikkarin vanhemmat olivat poliisikonstaapeli Veli Urho Nikkari ja Aino Mirjam Hirvonen, ja hänen puolisonsa vuodesta 1959 oli opettaja Marja Elina Särkilä. Nikkari tuli ylioppilaaksi 1953 ja valmistui lääketieteen lisensiaatiksi 1962. Oltuaan kaksi vuotta vierailevana professorina Yhdysvalloissa New Yorkin Rockefeller-yliopistossa Nikkari oli vuodesta 1973 Tampereen yliopiston lääketieteellisen biokemian professori. Nikkari toimi myös tiedekunnan dekaanina 1979–1980. Hän tutki lipidien biokemiaa.

Nikkari toimitti vuonna 2017 Kurkijoen Elisenvaaran historiateoksen *Muistojemme Elisenvaara* (Omakustanne ). Nikkarille myönnettiin Suomen valkoisen ruusun 1. luokan ritarimerkki, Sotilaspoikaristi ja Karjalan Liiton kultainen ansiomerkki. Hän oli Tampereen Karjala-seuran kunniajäsen.

## Lähteet
Aaron Ness

**Aaron Douglas Ness** (s. 18. toukokuuta 1990) on yhdysvaltalainen jääkiekkoilija, joka pelaa AHL-joukkue Providence Bruinsissa. Hän on New York Islandersin toisen kierroksen varaus .

## Ura
Ness pelasi yliopistokiekkoa Roseau High Schoolissa Minnesotan osavaltiossa, jossa hän vuonna 2008 vastaan otti Minnesota Mr. Hockey -palkinnon parhaiten kehittyneenä pelaajana Minnesotan osavaltiossa. Ness siirtyi Minnesotan yliopistoon, jossa pelasi kolmen kauden aikana koulun joukkueessa Minnesota Golden Gophersissa.

16. maaliskuuta 2011 New York Islanders kiinnitti Nessin kolmivuotiseen tulokassopimukseen. Kaudella 2014–2015 Ness valittiin Islandersin AHL-yhteistyöseura Bridgeport Sound Tigersin kapteeniksi.

1. heinäkuuta 2015 Ness jätti Islandersin organisaation siirtyen vapaiden pelaajien markkinoille. Hän teki kaksisuuntaisen yhden vuoden sopimuksen Washington Capitalsin kanssa.

## Tilastot

## Palkinnot

## Lähteet

## Aiheesta muualla
* 
*
Nikkarinen

**Nikkarinen** on suomalainen sukunimi:

* Antto Nikkarinen (s. 1991), koripalloilija
* Eero Nikkarinen (s. 1963), koripallovalmentaja
* Lasse Nikkarinen (s. 1931), juristi, KO:n jäsen
Nikkari

**Nikkari** tarkoittaa seuraavia:

* nikkari, puuseppä
* Nikkarin koulu, keravalainen koulu
* Peltosaaren Nikkarit, riihimäkeläinen jääkiekkojoukkue
* Riihimäen Kiekko-Nikkarit, riihimäkeläinen jääkiekkojoukkue

## Sukunimi
* Esko Nikkari (1938–2006), näyttelijä
* Konstantin Nikkari (s. 1986), graafikko, malli ja näyttelijä
* Seppo Nikkari (1948–2022), kestävyysjuoksija
* Tapio Nikkari (1934–2025), lääkäri, lääketieteellisen biokemian professori
* Ville Nikkari (s. 1988), jalkapalloilija
Lasse Nikkarinen

**Lasse Verner Nikkarinen** (2. elokuuta 1931 Virrat – 20. lokakuuta 2013 Helsinki) oli suomalainen juristi. Hän oli korkeimman oikeuden jäsen eli oikeusneuvos vuodesta 1977 vuoteen 2001.

Nikkarinen sai varatuomarin arvon 1957. Hän toimitti parikymmentä vuotta Suomen laki -kokoelmaa.

## Lähteet
Paul Déroulède

**Paul Déroulède** (2. syyskuuta 1846 Pariisi – 30. tammikuuta 1914 Nizza) oli ranskalainen runoilija ja jyrkän kansallismielinen poliitikko. Hän perusti äärioikeistolaisen Ligue des Patriotes -järjestön ja yritti helmikuussa 1899 johtaa epäonnistunutta sotilasvallankaappausta.

Déroulède opiskeli lakitiedettä ja osallistui vapaaehtoisena Ranskan–Saksan sotaan 1870–1871. Hän jäi vangiksi Sedanissa, mutta pakeni sotavankeudesta Breslaussa ja liittyi vielä sodan loppuvaiheessa kenraali Bourbakin armeijaan. Hän teki debyyttinsä runoilijana *Revue Nationale* -lehdessä salanimellä Jean Rebel. Déroulèden julkaisemat isänmaalliset ja saksalaisvastaiset runoelmat *Chants du soldat* (1872) ja *Nouveaux chants du soldat* (1875) muodostuivat hyvin suosituiksi. Hän julkaisi myös useita historiallisia näytelmiä. Vuonna 1882 hän perusti Ligue des Patriotes (”Patrioottien liiga”) -nimisen poliittisen järjestön, jonka puheenjohtajaksi hän tuli. Puoluerajat ylittävänä liittona esittäytynyt järjestö oli omistautunut revansismille ja vaati Ranskan liittoutumista Venäjän kanssa sekä Ranskan perustuslain uusimista. Déroulède julkaisi myös järjestön lehteä *Le Drapeauta*.

Déroulède liittoutui 1880-luvun lopulla politiikkaan siirtyneen kenraali Georges Boulangerin kanssa. Suhtautuminen boulangismiin jakoi Ligue des Patriotesin, ja Déroulède joutui luopumaan järjestönsä johdosta. Viranomaiset lakkauttivat järjestön vuonna 1889 sen harjoittaman väkivaltaisen kiihotuksen vuoksi. Déroulède oli kuitenkin samana vuonna valittu Angoulêmen edustajana Ranskan edustajainkamariin, jossa hän esiintyi parlamentaarista tasavaltaa vastustaneen boulangistien edustajaryhmän johtajana. Vuonna 1892 Déroulède syytti radikaalien johtajaa Georges Clemenceauta sekaantumisesta Panama-skandaaliin. Clemenceau haastoi hänet kaksintaisteluun, jossa kumpikaan ei loukkaantunut.

Dreyfus-oikeudenkäynnin nostattaman kuohunnan aikana Déroulède vastusti jyrkästi Alfred Dreyfusin tuomion kumoamista. Presidentti Félix Fauren hautajaisten aikana 23. helmikuuta 1899 Déroulède yritti saada kenraali Gaudérique Roget’n joukot suorittamaan sotilasvallankaappauksen kolmannen tasavallan kumoamiseksi, mutta yritys epäonnistui. Ensimmäisessä valtiopetosoikeudenkäynnissä Déroulède vapautettiin, mutta hänet vangittiin uudelleen elokuussa 1899 yhdessä André Buffet’n, Jules Guérinin ja eräiden muiden nationalistijohtajien kanssa. Tällä kertaa hänet tuomittiin karkotettavaksi maasta kymmeneksi vuodeksi. Déroulède vietti karkotusvuotensa San Sebastiánissa Espanjassa. Joulukuussa 1905 säädetty yleinen armahduslaki kumosi hänen tuomionsa ja hän pääsi palaamaan Ranskaan.

## Lähteet

## Aiheesta muualla

*Paul Déroulède  Assemblée Nationale
Jean-Joseph Dessolles

**Jean-Joseph Paul Augustin Dessolles** (3. heinäkuuta 1767 Auch – 2. marraskuuta 1828 Saulx-les-Chartreux) oli ranskalainen kenraali ja poliitikko, joka toimi Ranskan pääministerinä vuosina 1818–1819.

Dessolles osallistui upseerina Ranskan vallankumoussotiin ja yleni vuoteen 1797 mennessä prikaatinkenraaliksi ja 1799 divisioonankenraaliksi. Hän toimi vuonna 1799 kenraali Barthélemy Schérerin ja vuonna 1800 kenraali Jean Moreaun esikuntapäällikkönä. Hänellä oli merkittävä panos ranskalaisten voittoon päättyneessä Hohenlindenin taistelussa. Dessolles komensi vuonna 1808 divisioonaa Espanjan-sotaretkellä ja toimi vuonna 1810 Córdoban, Jaénin ja Sevillan kuvernöörinä. Napoleonin valtaan tyytymättömänä hän vetäytyi asepalveluksesta. Hän palasi vuonna 1812 toimimaan Venäjän-sotaretkellä kenraali Eugène de Beauharnaisin komentaman armeijakunnan esikuntapäällikkönä, mutta pyysi eron joukkojen edettyä Smolenskiin asti.

Dessolles liittyi vuonna 1814 Napoleonin vastustajiin. Bourbon-restauraation myötä hänet korotettiin pääriksi ja nimitettiin Ranskan kansalliskaartien ylipäälliköksi. Päärien kamarissa hän kuului niin sanottuun perustuslailliseen oppositioon. Hän sai 1817 markiisin arvon. Hän toimi pää- ja ulkoministerinä joulukuusta 1818 marraskuuhun 1819.

## Lähteet
Alphonse Henri d’Hautpoul

**Alphonse Henri d’Hautpoul** (4. tammikuuta 1789 Versailles – 27. heinäkuuta 1865 Saint-Papoul) oli ranskalainen kreivi, kenraali ja poliitikko, joka toimi Ranskan pääministerinä toisen tasavallan aikana vuosina 1849–1850.

D’Hautpoul osallistui nuorena Napoleonin sotiin. Vuoden 1823 Espanjan-sotaretken aikana hän komensi kaartinrykmenttiä. Hänet ylennettiin vuonna 1828 kenraalimajuriksi ja 1841 kenraaliluutnantiksi. Hän oli myös edustajainkamarin jäsenenä 1830–1838 ja sai 1848 päärinarvon. Toisen tasavallan perustamisen jälkeen d’Hautpoul valittiin vuonna 1849 lakiasäätävään kansalliskokoukseen ja nimitettiin samana vuonna sotaministeriksi. Vuonna 1850 hän siirtyi Algerian kenraalikuvernöriksi. Presidentti Louis Napoléon Bonaparte nimitti hänet joulukuussa 1851 tekemänsä vallankaappauksen jälkeen senaattoriksi ja senaatin suurreferendaariksi.

Alphonse d’Hautpoulin veli oli kenraali Marie Constant Fidèle Henri d’Hautpoul.

## Lähteet
Vaalea Venus

**Vaalea Venus** (*Blonde Venus*) on Josef von Sternbergin ohjaama yhdysvaltalainen 
musiikkielokuva vuodelta 1932. Marlene Dietrich esittää siinä saksalaista kabareelaulajaa, jonka kemistimies sairastuu radiumsäteilystä. Rahoittaakseen tämän tarvitsemaa hoitoa laulajatar lyöttäytyy yhteen miljonääri Nick Townsendin (Cary Grant) kanssa.

## Rooleissa
Charles Duclerc

**Charles Théodore Eugène Duclerc** (9. marraskuuta 1812 Bagnères-de-Bigorre – 21. heinäkuuta 1888 Pariisi) oli ranskalainen poliitikko, joka toimi Ranskan pääministerinä vuosina 1882–1883.

Duclerc oli alkujaan lehtimies ja toimi 1840–1846 *Le National* -lehden toimittajana. Helmikuun vallankumouksen myötä vuonna 1848 hänestä tuli Pariisin pormestarin Louis-Antoine Garnier-Pagèsin apulainen, perustuslakia säätävän kansalliskokouksen jäsen ja toukokuussa Ranskan valtiovarainministeri. Hän erosi pian protestina hallituksen kesäkuun kansannousun kukistamisen jälkeen julistamalle poikkeustilalle. Tämän jälkeen Duclerc vetäytyi pitkäksi aikaa politiikasta ja toimi Espanjassa Ebrojoen kanavahankkeen palveluksessa ja pankinjohtajana. Hän palasi Ranskan politiikkaan kolmannen tasavallan perustamisen jälkeen ja hänet valittiin 1871 kansalliskokoukseen, jossa hän liittyi vasemmistoon. Vuonna 1875 hänet nimitettiin elinikäiseksi senaattoriksi ja hänestä tuli senaatin varapuhemies. Duclerc toimi elokuusta 1882 tammikuuhun 1883 pää- ja ulkoministerinä.

## Lähteet
Väärä profeetta

**Väärä profeetta** on uskonnollisessa yhteydessä henkilö, joka väärin perustein hankkii profetoimisen lahjan tai käyttää sitä omiin pahoihin tarkoitusperiinsä.

## Väärä profeetta Ilmestyskirjassa
Yksi tunnetuimmista vääristä profeetoista esiintyy Ilmestyskirjassa. Maailmanlopun väärä profeetta on toinen kahdesta pedosta, tarkennetusti myöhemmin maasta noussut peto. Väärä profeetta ylistää ensimmäistä petoa (antikristus) ja yrittää horjuttaa ihmisten uskoa kirkon sisältäpäin. Maasta noussut peto kuvataan olennoksi, jolla on kaksi lampaan sarvea ja lohikäärmeen ääni. Väärä profeetta pettää ihmisiä tekemällä ihmeitä, kuten käskemällä tulen langeta taivaasta ja diktaattorin kuvia puhumaan. Väärä profeetta tulee hallitsemaan kaupantekoa, ja vain ne joilla on pedon luku näkyvällä paikalla saavat käydä kauppaa. Antikristuksen ja väärän profeetan lopullinen kohtalo on palaa ikuisessa kärsimyksessä kun Jumala heittää molemmat tulimereen.
Kivisydän (televisiosarja)

**Kivisydän** on neliosainen suomalainen televisiosarja vuodelta 1985. Draaman tyylilajiin tehty sarja perustuu Markku Veijalaisen 1974 julkaistuun saman nimiseen romaaniin. Sen käsikirjoitti Yrjö Juhani Renvall ja ohjasi Pekka Parikka. Tarina mukailee muusikko Irwin Goodmanin uran alkuvaiheita. *Kivisydän* valmistui vaiheessa, jona useita nousuja ja laskuja läpikäyneen Irwinin ura oli lähtenyt uuteen nousuun albumin *[[Härmäläinen perusjuntti]]* avittamana.

## Juoni

Rafa ja Pena tekevät musiikkia: Rafa säveltää ja Pena sanoittaa. He tarjoavat teoksiaan Kanttoriksi kutsutulle levy-yhtiön pomolle menestyksettä. Tympiintyneinä he lähtevät satamatyöntekijöiksi Hampuriin, missä töiden loputtua juopotellaan ja käydään huorissa. Jonkin ajan kuluttua Rafa ja Pena palaavat Suomeen. Tällä kertaa he onnistuvat musiikillisissa pyrkimyksissään: Rafan esittämästä "Henkipatto"-nimisestä kappaleesta tulee suurmenestys. Keikat pursuavat yleisöä. Myös lehdistö kiinnostuu Rafasta ja alkaa kirjoitella raflaavia juttuja hänen elämästään.

Riidat keikkapalkkioista alkavat viilentää Rafan ja Penan välejä. Pena haluaa että kaikki rahaliikenne kulkee hänen kauttaan. Rafan keikat tanssityttöineen ja viinoineen alkavat olla siinä määrin epämääräisiä, että viranomaisten mielenkiinto herää. Rafan ihastus Oili alkaa tuskastua tilanteeseen. Rafan ura kääntyy laskuun ja on tyssätä tyystin hänen sekaannuttuaan alaikäiseen tyttöön. Penan onnistuu junailla sopimus, jonka hyväksymällä Rafa välttyy vankilalta. Vankilaelämää kokenut Ralliperuna ottaa syyt niskoilleen.

## Näyttelijät

## Tuotanto

*Kivisydämen* kuvasivat Risto Inkinen ja Christian Girardet, leikkasi Keijo Virtanen, lavasti Reino Helkesalo ja puvusti Eeva-Liisa Niiranen. Vexi Salmella on *Kivisydämen* viimeisessä jaksossa pieni cameonomainen rooli. *Kivisydämen* yhteiskesto on 177 minuuttia.

## Musiikki
Rafan esittämät hitit "Henkipatto" ja "Kivisydän" sävelsi Juha Tikka, sanoitti Emil von Retee ja sovitti Juha Tikka. Etenkin "Henkipatto" soi *Kivisydämen* diegeettisenä musiikkina korostetun tiuhaan. Kappale julkaistiin Irwin Goodmanin tulkitsemana singlenä vuonna 1985. Single-version sovitti Kassu Halonen. Kappale julkaistiin myös albumilla *[[Viimeiset laulut]]* (1991). Teoksen "Vajaamittainen" sävelsi ja sanoitti Kari Sorvali. *Kivisydämessä* ei kuulla eikä nähdä Irwiniä: Sorvali laulaa Rafan esittämät numerot itse.

## Muuta

MTV Oy on julkaissut *Kivisydämen* DVD:nä sarjassa *Suomiviihteen klassikot*.

Irwin Goodmanin eli Antti Hammarbergin (1943–1991) elämästä on tehty kokoillan elokuva *[[Rentun ruusu (elokuva)|Rentun ruusu]]* vuonna 2001. Timo Koivusalon ohjaama teos on varsinainen elämäkertaelokuva päinvastoin kuin *Kivisydän*.

## Lähteet
**Kivisydän*-DVD-julkaisu
*Elonet, *Kivisydän*

### Viitteet

## Aiheesta muualla
*Vexi Salmi diskografia: Levytetyt laulut: Henkipatto (1985) . Finnishsongwriters.wordpress.com.
Bajrangi Bhaijaan

**Bajrangi Bhaijaan** (; suom. ”Veli Bajrangi”) on vuonna 2015 ensi-iltansa saanut intialainen hindinkielinen draamaelokuva, jonka on ohjannut Kabir Khan. Pääosia näyttelevät Salman Khan, Kareena Kapoor, Nawazuddin Siddiqui ja Harshaali Malhotra. Elokuvassa jalomielinen Pawan yrittää auttaa mykän pakistanilaisen pikkutytön takaisin kotimaahansa.

*Bajrangi Bhaijaan* rikkoi ennätyksiä ja saavutti valtaisan suosion sekä Intiassa että sen ulkopuolella. Se esitettiin Suomessa Rakkautta ja anarkiaa -elokuvafestivaaleilla.

## Näyttelijät

## Soundtrack

## Vastaanotto
Box Office India julisti *Bajrangi Bhaijaanin* ”kaikkien aikojen jymymenestykseksi”.

## Palkinnot
* BIG Star Entertainment Awards
** Viihdyttävin miesnäyttelijä yhteiskunnallisessa roolissa – Salman Khan
** Viihdyttävin ohjaus – Kabir Khan
** Viihdyttävin lapsitähti – Harshaali Malhotra

* Filmfare Awards
** Paras tarina – K. V. Vijayendra Prasad

* International Indian Film Academy Awards
** Paras elokuva – Salman Khan Films, Kabir Khan Films
** Paras käsikirjoitus – Kabir Khan, Parveez Shaikh

* National Film Awards
** Paras populaarielokuva – Salman Khan, Rockline Venkatesh, Kabir Khan

* Producers Guild Film Awards
** Paras elokuva – Salman Khan Films, Kabir Khan Films
** Paras tarina – K. V. Vijayendra Prasad
** Paras käsikirjoitus – Kabir Khan

* Screen Awards
** Paras elokuva (yleisön valinta)
** Paras ohjaus – Kabir Khan
** Paras tarina – K. V. Vijayendra Prasad
** Paras lapsinäyttelijä – Harshaali Malhotra
** Paras taustamusiikki – Julius Packiam

* Stardust Awards
** Vuoden paras elokuva
** Vuoden paras ohjaus – Kabir Khan
** Paras lapsinäyttelijä – Harshaali Malhotra

* Times of India Film Awards
** Paras elokuva

* Zee Cine Awards
** Paras elokuva (yleisön valinta)
** Paras miesnäyttelijä (yleisön valinta) – Salman Khan
** Paras näyttelijä koomisessa roolissa – Nawazuddin Siddiqui
** Paras naistulokas – Harshaali Malhotra

## Lähteet

## Aiheesta muualla
* 
* 
*
Bromiasetoni

**Bromiasetoni** (C3H5BrO) on asetonin bromattuihin johdannaisiin kuuluva orgaaninen yhdiste. Yhdistettä on aikaisemmin käytetty kyynelkaasuna ja nykyään sitä käytetään valmistettaessa muita kemikaaleja.

## Ominaisuudet
Huoneenlämpötilassa bromiasetoni on väritöntä nestettä. Valon vaikutuksesta se muuttuu nopeasti väriltään ruskeaksi tai violetiksi. Yhdiste on veteen niukkaliukoista ja liukenee paremmin orgaanisiin liuottimiin kuten etanoliin, dietyylieetteriin, asetoniin ja bentseeniin. Bromiasetoni reagoi hyvin helposti nukleofiilien kanssa. Aine ärsyttää voimakkaasti silmiä aiheuttaen kyynelvuotoa. Lisäksi yhdiste ärsyttää ihoa ja hengitysteitä.

Eräät eliöt kuten *Asparagopsis taxiformis* -levät kykenevät tuottamaan bromiasetonia. Lisäksi tämä levälaji muodostaa myös dibromi- ja tribromiasetonia.

## Valmistus ja käyttö
Bromiasetonia valmistetaan bromaamalla asetonia bromin avulla happamissa olosuhteissa esimerkiksi jääetikkaliuoksessa tai vesiliuoksessa kaliumkloraatin toimiessa katalyyttinä. Reaktiossa muodostuu ensin asetonin enoli, joka nukleofiilina reagoi elektrofiilisen bromin kanssa muodostaen bromiasetonia.
:

Bromiasetonia on käytetty ensimmäisessä maailmansodassa kyynelkaasuna joko kranaatteina tai suihkutettuna. Nykyään yhdistettä ei käytetä enää tähän tarkoitukseen. Nykyään yhdistettä käytetään useiden muiden kemikaalien synteeseissä valmistettaessa esimerkiksi asetonin johdannaisia ja heterosyklisiä yhdisteitä.

## Lähteet

## Aiheesta muualla
*Toxin and Toxin Target Database (T3DB): Bromoacetone 
*US Environmental Protection Agency: Acute exposure guideline levels (AEGLs), Bromoacetone (CAS Reg. No. 598-31-2) Interim  (pdf)
HelMet-kirjallisuuspalkinto

**HelMet-kirjallisuuspalkinto** on pääkaupunkiseudun Helmet-kirjastojen vuosina 2015–2019 myöntämä kirjallisuuspalkinto. Palkinto jaettiin noin viiden vuoden sisällä ilmestyneelle kirjalle ja sen tarkoitus oli nostaa esiin tulevia klassikoita.

Palkittava kirja voi olla kauno- tai tietokirjallisuutta tai lasten- ja nuortenkirja.

## Palkitut

## Lähteet
RN Vespa

**RN Vespa** () oli Italian kuninkaallisen laivaston vuonna 1943 valmistunut Gabbiano-luokan korvetti.

## Valmistus

Alus tilattiin Castellammare di Stabiasta Navalmeccanicalta, missä köli laskettiin 4. toukokuuta 1942. Alus laskettiin vesille vielä saman vuoden lopulla 22. marraskuuta ja liitettiin laivastoon 2. syyskuuta 1943.

## Palvelus
Saksalaiset valtasivat 1943 aluksen, jonka liittivät laivastoonsa nimellä *Uj2221*. Miehistö upotti aluksensa 24. huhtikuuta 1944.

## Lähteet
*
*
*

### Viitteet
RN Lucciola

**RN Lucciola** () oli Italian kuninkaallisen laivaston vuonna 1943 vesillelaskettu Gabbiano-luokan korvetti.

## Valmistus

Alus tilattiin Castellammare di Stabiasta Navalmeccanicalta, missä köli laskettiin 22. kesäkuuta 1942. Alus laskettiin vesille 21. maaliskuuta 1943.

## Palvelus
Saksalaiset valtasivat 1943 aluksen, jota ei kuitenkaan otettu palvelukseen. Alus upotettiin. Sodan päätyttyä alus nostettiin ja muutettiin rahtialukseksi.

## Lähteet
*
*
*

### Viitteet
Mia Kankimäki

**Mia Kankimäki** (s. 1971 Helsinki) on suomalainen kirjailija.

Kankimäki on valmistunut filosofian maisteriksi Helsingin yliopistosta, missä hän opiskeli yleistä kirjallisuustiedettä. Hän on työskennellyt kustantamoissa mainos- ja kustannustoimittajana. Kankimäen harrastuksiin kuuluu japanilainen kulttuuri, ja hän on valmistunut Sogetsu-ikebanakoulukunnan opettajaksi.

Vuonna 2013 ilmestyi Kankimäen esikoisteos *Asioita jotka saavat sydämen lyömään nopeammin*, jossa hän kuvaa Kiotossa tuhat vuotta sitten elänyttä japanilaista hovinaista ja kirjailijaa Sei Shōnagonia. Teos sai vuonna 2015 ensimmäistä kertaa jaetun HelMet-kirjallisuuspalkinnon. Mondo-lehti valitsi sen myös Vuoden matkakirjaksi 2013.

Vuonna 2018 ilmestyi Kankimäen toinen kirja *Naiset joita ajattelen öisin,* jossa hän matkustaa inspiroivien historiallisten naisten jäljillä Afrikassa, Italiassa ja Japanissa. Tammikuussa 2019 Kankimäki sai Lauri Jäntin säätiön tunnustuspalkinnon. Vuonna 2020 Kankimäelle myönnettiin Otavan Kirjasäätiön tietokirjapalkinto. 

Kankimäki on julkaissut myös täytettäviä kirjoja yhdessä Mikko Aarnen kanssa.

## Teokset
* *Aikuiset ystäväni*, 2004 – yhdessä Mikko Aarnen kanssa (ilman tekijänimeä) 
* *Lapselliset – Kirja vauvalle ja vanhemmille*, 2005 – yhdessä Mikko Aarnen kanssa (ei Fennicassa)
* *Bileet – Kootut selitykset*, 2006 – yhdessä Mikko Aarnen kanssa (ilman tekijänimeä) 
* *Lukupäiväkirja*, 2007 (ilman tekijänimeä) 
* 
* *Keski-ikäiset ystäväni*, laatineet Mikko Aarne ja Mia Kankimäki. Otava, 2014. 
* 

## Lähteet

## Aiheesta muualla
* Mia Kankimäki Kotisivut
*
Minerva-luokka (korvetti)

**Minerva-luokka** oli Italian merivoimien kahdeksan korvetin muodostama alusluokka, jonka alukset valmistettiin kahdessa sarjassa 1980- ja 1990-luvuilla. Ne oli suunniteltu rannikkovesille ja niiden päätehtävänä olivat merenkulun- ja kalastuksenvalvonta sekä laivaston iskuosastojen kouluttaminen.

## Alukset
Ensimmäiset neljä alusta päätettiin hankkia 1982 ja ne tilattiin vuotta myöhemmin. Toiset neljä päätettiin hankkia 1985 ja ne tilattiin 1987.

Kuusi luokan alusta on tarkoitus poistaa palveluksesta 2016 ja niiden korvaajaksi on suunniteltu kevyttä fregattia.

## Lähteet

*

### Viitteet
Hustle Fuzz

**Hustle Fuzz** on vuonna 2013 perustettu suomalainen jazzyhtye. ”Kotibilejazzin sanansaattajiksi” itsensä ristinyt yhtye yhdistää musiikissaan jazzia, soulia ja rock 'n' rollia.  

## Historia
Kriitikoiden kehuma debyyttialbumi *[[Hustle Time]]* julkaistiin heinäkuussa 2014, jonka myötä yhtye on esiintynyt eri puolilla Suomea sekä isännöinyt omaa Jazz a Go Go -klubia Helsingin Bar Loosessa. Vuonna 2015 Hustle Fuzz aloitti yhteistyön Eero Raittisen kanssa, ja syyskuussa 2015 he julkaisivat yhteisen singlen *Twerkie Jerkie Dance*. Marraskuussa 2016 marraskuussa he toteuttivat yhteisen konserttisalikiertueen, joka käsitti kymmenen paikkakuntaa eri puolilla Suomea. Kiertueen alla yhtye julkaisi myös singlen *Fino all'ultimo respiro*.  

## Diskografia
### Albumit
**[[Hustle Time]]* (2014)
**[[Franz Wunderbaum]] (2022)*
### Singlet
**[[Twerkie Jerkie Dance]]* (2015)
**[[Fino all'ultimo respiro]]* (2016)
**[[Franz Wunderbaum Rides Again]]* (2021)

## Lähteet
Niku

**Niku** on suomalainen sukunimi:

* Hilja Niku (*Hilja Maria*, o.s. *Oinonen*, 1898–1985), voimistelunopettaja, kaupunginvaltuutettu ja pakinoitsija
* Risto Niku (s. 1941), tiedottaja, toimittaja ja tietokirjailija, Hilja ja Tapani Nikun poika
* Sami Niku (s. 1996), jääkiekkoilija
* Tapani Niku (aik. *Karsikas*, 1895–1989), hiihtäjä, Hilja Nikun puoliso
* Tomi Niku (s. 2001), jääkiekkoilija, Sami Nikun veli
* Väinö Niku (1927–2009), yritysjohtaja, metsäneuvos, Hilja ja Tapani Nikun poika.
Ferdinand Sarrien

**Jean Marie Ferdinand Sarrien** (25. lokakuuta 1840 Bourbon-Lancy – 28. marraskuuta 1915) oli ranskalainen poliitikko, joka toimi Ranskan pääministerinä vuonna 1906.

Sarrien oli taustaltaan lakimies ja osallistui kapteenina Ranskan–Saksan sotaan. Hänet valittiin vuonna 1876 edustajainkamariin, jossa hän liittyi radikaaleihin. Hän toimi Ranskan posti- ja lennätinministerinä 1885, sisäministerinä 1886, 1887–1888 ja 1895–1896 sekä oikeusministerinä 1886–1887 ja 1898. Sarrien tuki Émile Combesin hallituksen hanketta kirkon ja valtion erottamiseksi. Maaliskuussa 1906 Sarrien tuli itse pää- ja oikeusministeriksi, mutta hänen hallituksensa todellinen vahva mies oli sisäministeri Georges Clemenceau. Hallituksella oli tukenaan suuri enemmistö edustajainkamarissa, mutta Sarrien erosi jo lokakuussa 1906 terveyssyistä. Hänet valittiin 1908 senaattoriksi.

## Lähteet
Kutilan Liikenne

**Kutilan Liikenne Oy** on rovaniemeläinen linja-autoyhtiö. Mikko Kutila perusti yrityksen vuonna 1950. Yritys perustettiin palvelemaan matkustajia välille Rovaniemi – Ranua. Myöhemmin toimintaa laajennettiin myös linjoilla Ouluun ja Pudasjärvelle. Nämä linjat ovat vieläkin yrityksen runkolinjoja. Vuosien myötä mukaan on tullut vahvasti myös tilausliikenne. Kutilan Liikenne oli mukana aloittamassa jouluturistitoimintaa vuonna 1984 yhdessä hotelli Pohjanhovin ja Lapin Safareiden kanssa. Kun Rovaniemelle saapui ensimmäinen Concorde-lento, siitä lähti liikkeelle myös Lapin joulumatkailu.
Mikko Kutilan jälkeen yrityksen ottivat haltuun hänen poikansa Pertti ja Jorma Kutila. Viimeiset vuodet yrityksen operatiivisessa johdossa ovat toimineet tj. Pertti Kutila, hänen poikansa Antti Kutila sekä Jorman poika Matti Kutila. Vuonna 2014 yritys työllistää johdon lisäksi 26 henkilöä. Liikevaihto oli noin 2,5 miljoonaa euroa. Yrityksen tuotteet ovat: henkilökuljetus (vakiovuorot, paikallisliikenne, palveluliikenne, koululaiskuljetukset ja tilausliikenne) sekä kotiruoka- ja rahtikuljetukset.

## Aiheesta muualla
* Kutilan.fi
*Ammattiautot.fi
*Kuvia kalustosta eri ajoilta
*Vuosaari-lehti s. 11
Ernest Monis

**Antoine Emmanuel Ernest Monis** (23. toukokuuta 1846 Châteauneuf-sur-Charente – 25. toukokuuta 1929 Châteauneuf-sur-Charente) oli ranskalainen poliitikko, joka toimi Ranskan pääministerinä vuonna 1911.

Monis oli alun perin lakimies ja maanomistaja Cognacin seudulla. Hän kuului edustajainkamariin 1885–1889 ja senaattiin vuodesta 1891 alkaen Gironden edustajana. Hän toimi oikeusministerinä 1899–1902 ja sen jälkeen yhtenä senaatin varapuhemiehistä. Monis tuli maaliskuussa 1911 pääministeriksi hallitukseen, jota dominoivat useat radikaalipuolueen johtajat. Hallituksen tärkein päätös oli ranskalaisten joukkojen lähettäminen Fèsin kaupunkiin Marokossa huhtikuussa 1911. Monis loukkaantui vakavasti ja sotaministeri Maurice Berteaux kuoli lentonäytöksessä tapahtuneessa onnettomuudessa Issy-les-Moulineauxissa 20. toukokuuta 1911. Hallitus jatkoi tämän jälkeen kuukauden ajan vt. pääministeri Antoine Perrierin johdolla, kunnes se sai epäluottamuslauseen edustajainkamarilta ja erosi muutamaa päivää ennen Marokon tapahtumien kriisiytymistä. Monis oli myöhemmin vielä meriministerinä 1913–1914.

## Lähteet
Fritiof Nilsson Piraten

**Fritiof Nilsson Piraten**, oikea nimi *Nils Fritiof Adam Nilsson* (1895 Vollsjö, Ruotsi – 1972 Kivik, Ruotsi) oli ruotsalainen humoristinen kirjailija. Hänen kirjojensa tapahtumaympäristö oli usein Skåne. Huumoriin yhdistyi syvää tragiikkaa. Erityisesti poikakuvauksia pidetään mestarillisina.

Esikoisteos *Bombi Bitt ja minä* sai suuren suosion, ja sitä on verrattu *[[Huckleberry Finn]]iin*. Nilsson on humoristi, mutta huumorin ohella hänen tuotantoonsa kuuluu traagis-humoristisia teoksia, joista *Kirjakauppias joka lopetti uimisen* kertoo elämänvalheesta.

Kirjailijan työn tunnetuksi tekemistä edistämään on perustettu Fritiof Nilsson Piraten Sällskapet (Piratensällskapet).

## Suomennokset
* *Bombi Bitt ja minä* (*Bombi Bitt och jag*, 1934),suom. Eeva-Liisa Manner, Gummerus, 1964 (elokuvattu)
* *Kirjakauppias joka lopetti uimisen* (*Bokhandlaren som slutade bada*, 1937), suom. Kyllikki Villa, Gummerus, 1966 (elokuvattu)
* *Pukki yrttitarhassa* (*Bock i örtagård*, 1933) suomentaneet Päivi Lindroos ... [et al.]. Gummerus, 2007  (elokuvattu)

## Lähteet
Matti Ansala

**Matti Ansala** on ollut Rovaniemen apulaiskaupunginjohtaja vuodesta 2006. Sitä ennen hän oli Rovaniemen maalaiskunnan viimeinen kunnanjohtaja. Hän on valtiotieteen maisteri. Vuonna 2003 hän haki Rovaniemen maalaiskunnan kunnanjohtajaksi ja aloitti toimessaan seuraavana vuonna. Ansalan edeltäjä, Mauri Gardin siirtyi Rovaniemen kaupunginjohtajaksi kolmisen vuotta ennen kuntaliitosta.

## Lähteet
Pesäpallon suomensarja 1976

**Pesäpallon [[Suomensarja (pesäpallo)|suomensarja]]** pelattiin 32. kerran kaudella 1976. Sarja pelattiin kolmessa lohkossa kaksinkertaisena sarjana. Lohkovoittajat Jyväskylän Lohi, Oulun Lippo ja Nurmon Jymy nousivat suoraan mestaruussarjaan kaudeksi 1977. Lohkojen kaksi heikointa putosi maakuntasarjaan. 
 
## Suomensarja

### Itälohko

Jyväskylän Lohi varmisti itälohkon voiton ja nousun mestaruussarjaan voitettuaan päätöskierroksella 29. elokuuta kotonaan Juvan Pallon 11–3. Eroa sarjakakkoseen Lammiin jäi vain piste, kun tämä voitti samana päivänä IPV 2:n juoksuin 5–2. Juva sijoittui sarjassa kolmanneksi. Summan Ponnistuksen putoamisen ratkaisi käytännössä 22. elokuuta Ilomantsille kärsitty 11–13 kotitappio. Päätöskierroksella hankittu vierasvoitto HoNSu:sta ei enää joukkuetta pelastanut, kun Ilomantsi samaan aikaan nuiji kotonaan jo aiemmin putoamaan tuomitun Lahden. 

### Etelälohko

Etelälohkon voiton vei Nurmon Jymy ylivoimaisella 9 pisteen erolla sarjakakkoseen Kauhajoen Karhuun. Ainoan tappionsa Nurmo kärsi heinäkuussa Ilmajoella.

### Länsilohko

Oulun Lippo voitti Länsilohkon hävittyään vain viimeistä edellisellä kierroksella Iille kotonaan 11–13. Putoajat ratkesivat käytännössä 22. elokuuta Kempeleen voitettua Tyrnävän 9–2. Tyrnävä olisi päätösottelussaan tarvinnut voiton Liposta päästäkseen uusintaan.

## Lähteet

* http://www.mrasilainen.com/
Georges Leygues

**Georges Jean Claude Leygues** (28. lokakuuta 1857 Villeneuve-sur-Lot – 2. syyskuuta 1933 Saint-Cloud) oli ranskalainen poliitikko, joka toimi Ranskan pääministerinä vuosina 1920–1921.

Leygues oli alkujaan lakimies. Hänet valittiin vuonna 1885 edustajainkamariin ja hän toimi Ranskan opetusministerinä vuodet 1894 ja 1898–1902, sisäministerinä 1895 sekä siirtomaaministerinä 1906. Vaikka hän pyrki opetusministerinä rajoittamaan kirkon vaikutusta koululaitoksessa, hän vastusti Émile Combesin hallituksen vielä pidemmälle menneitä toimenpiteitä samassa asiassa. Leygues muodosti vuonna 1905 yhdessä Louis Barthoun kanssa liberaalin Union républicaine -parlamenttiryhmän. Ensimmäisen maailmansodan aikana Leygues toimi vuosina 1917–1920 meriministerinä Georges Clemenceaun hallituksessa. Kun Alexandre Millerand valittiin syyskuussa 1920 Ranskan presidentiksi, Leygues tuli hänen tilalleen pää- ja ulkoministeriksi muiden ministerien jatkaessa aiemmissa tehtävissään. Hallitus kuitenkin kaatui jo tammikuussa 1921. Leygues oli vielä uudelleen meriministerinä vuodet 1925–1930 ja 1932–1933. Hänen johdollaan Ranskan sotalaivastoa uudistettiin ja täydennettiin maailmansodan jäljiltä.

## Lähteet

## Aiheesta muualla
Tappava hymy

**Tappava hymy** (tv-esityksessä **Luojan lähettiläät**, VHS-videona molemmilla nimillä Tappava hymy ja Luojan lähettiläät *I Quattro dell’Ave Maria*) on italialainen Giuseppe Colizzin ohjaama spagettiwestern-komedia vuodelta 1968. Sen pääosissa näyttelevät Terence Hill ja Bud Spencer sekä Eli Wallach.

Elokuva on keskimmäinen kolmen lännenkomedian trilogiassa, jonka ensimmäinen osa on *[[Luoja armahtaa, minä en]]* ja kolmas *[[Veristen saappaiden kukkula]]*. Suomessa tämä elokuva nähtiin niistä ensimmäisenä vuonna 1970, kolmas osa 1972 ja ensiosa vasta 1973.

## Vastaanotto

*Tappava hymy* oli Suomen elokuvateattereissa 166&nbsp;204 katsojallaan vuoden 1970 kuudenneksi katsotuin elokuva ja toiseksi katsotuin ulkomainen *[[Huuliharppukostaja]]n* jälkeen.

*[[Video-opas|Video-oppaassa]]* vuodelta 1994 Roope Lehtinen pitää elokuvaa toiminnaltaan vaisuna ja tyylitajultaan rajallisena ja antaa sille yhden viidestä, mikä teoksen mukaan vastaa sanallista arviota ”huono”.

## Lähteet